Deși administrația locală a recunoscut necesitatea și importanța acestor parcuri industriale și tehnologice, lucrurile s-au mișcat foarte greu în această direcție în ultimii 12 ani. Avem cele trei vestite TETAROM-uri în zona Cluj-Napoca, dar nimic în celelalte zone urbane ale județului. În 2012, Alin Tișe, președinte al Consiliului Județean Cluj, a promis că va deschide încă două parcuri industriale, în Feleacu (Tetarom 4) și Luna (Tetarom 5). Din păcate, Consiliul Județean a renunțat, între timp, la ambele proiecte (inițial a închis proiectul Tetarom 4 și acum 2 ani a anunțat oficial că nu mai construiește nici parcul de la Luna).
Eu am susținut dintotdeauna înființarea acestor parcuri industriale în județ – în zona Câmpia Turzii, în zona Huedin și în zona Dej-Gherla. Mai mult decât atât, cred că ne lipsește inclusiv infrastructura favorabilă cercetării și inovării tehnologice, deci practic ne-ar fi de un real folos și un parc tehnologic. Construirea parcurilor industriale în puncte strategice din județ este cheia pentru dezvoltarea sustenabilă a Clujului, a declarat Remus Lăpușan, candidat la Consiliul Județean Cluj din partea PSD.
Dezvoltarea unor parcuri de tip TETAPOLIS ar determina creșterea economică a mai multor zone din județ, dar mai ales la reducerea decalajului dintre urbanul mic și urbanul mare, respectiv dintre periferie și centru. Drumurile moderne, accesul la utilități, serviciile medicale sau educaționale ar trebui să fie la aceleași standarde, indiferent de unde sunt accesate, iar înființarea parcurilor industriale și tehnologice ar ajuta. În acest moment, nici măcar nu se poate accesa secțiunea Tetapolis Science Park de pe site-ul www.tetarom.ro!
Beneficiile pe care le-ar aduce la nivelul Clujului sunt diverse: ar crește numărul de investiții adaptate evoluțiilor pieței și ar sprijini mediul de afaceri prin infrastructură, tehnologie și know-how la cele mai înalte standarde; însă, prin faptul că ar contribui crearea de locuri de muncă bine plătite, canalizăm practic aceste beneficii către omul de rând. Să știți că degeaba vrei în administrație, dacă nu te gândești la oameni! De asta noi, cei care candidăm la Consiliul Județean din partea Partidului Social Democrat, ne zbatem să redăm Clujul oamenilor!, a mai spus Remus Lăpușan.